stanford-oval/wikipedia huggingface dataset:
גליזה 581g

| --- | --- |

 כוכב האם
 כוכב אם:  גליזה 581
 קבוצת כוכבים:  מאזניים
 קואורדינטות
  ‑ עלייה ישרה:  15ʰ 19ᵐ 26ˢ
  ‑ נטייה:  ‏20″ ‏43′ ‏07°‏-
 מרחק מכדור הארץ:  20.3 שנות אור
 מסת שמש:  0.31 M☉
 רדיוס:  0.29 R☉
 טמפרטורת פני השטח:  3480 K
 מידע כללי
 סוג:  כוכב לכת חוץ-שמשי
 סיווג ספקטרלי:  M3V
 תאריך גילוי:  29 בספטמבר 2010
 מגלה:  סטיבן ווגט
 שיטת גילוי:  מהירות סיבובית
 מקום גילוי:  ארצות הברית מצפה הכוכבים קק, הוואי, ארצות הברית
 מאפיינים מסלוליים
 מרחק ממוצע מכוכב האם:  22 מיליון ק"מ (0.14 AU)
 ציר חצי-ראשי:  0.14601±0.00014 יחידה אסטרונומית
 זמן הקפה:  36.5 ימים
 מאפיינים פיזיים
 סוג כוכב לכת:  סופר ארץ
 מסה:  3.1-4.3 מסות ארץ
 טמפרטורה ממוצעת:  236 - 261 K
 מסדי נתונים
 Extrasolar Planets Encyclopaedia:  דף נתונים
 SIMBAD:  4003g דף נתונים
גליזה 581g (באנגלית: Gliese 581 g) ולפעמים גם נקרא זארמינה הוא כוכב לכת חוץ-שמשי שעדיין לא אושר (ושנוי במחלוקת) אשר עשוי להקיף כוכב מסוג ננס אדום הנקרא גליזה 581, ונמצא במרחק של 20 שנות אור מכדור הארץ בקונסטלציית מאזניים. וזה הוא לכאורה כוכב הלכת השישי שהתגלה במערכת גליזה 581. הגילוי של כוכב הלכת הוכרז בסוף ספטמבר 2010, אחרי עשור של תצפיות. אולם, צוות המחקר עדיין לא היה יכול לאשר בוודאות את קיומו של כוכב לכת זה.
גליזה 581g משך תשומת לב רבה מכיוון שהוא נמצא ליד אמצע האזור הישיב של כוכב האם שלו, גליזה 581. זאת אומרת שכוכב לכת זה עשוי להכיל מים במצב נוזלי על פני השטח שלו ועקב כך עשוי להכיל צורות חיים בדומה לזו שבכדור הארץ. (אולם, הטמפרטורה שכנראה שוררת בכוכב לכת זה היא בין C°‏ 12- ל־C°‏ 37-). אם כוכב לכת זה הוא כוכב לכת סלעי, תנאים אטמוספיריים חיוביים יכולים לאשר נוכחותם של מים במצב נוזלי על פני השטח של גליזה 581g, וכתוצאה מכך קיום חיים על כוכב לכת זה עשוי להיות כנראה אפשרי. המסה של גליזה 581g היא בין 3.1 ל־4.3 כפול ממסת כדור הארץ ולכן הוא נחשב לכוכב לכת מסוג סופר-ארץ (כוכב לכת חוץ-שמשי אשר מסתו גדולה מזו של כדור הארץ אבל קטנה מזו של ענקי הגזים אורנוס ונפטון) בנוסף הוא הסופר-ארץ הכי קרוב לכדור הארץ שנמצא באזור ישיב. למעשה, כוכב לכת זה הוא בעל הסיכויים הגדולים ביותר לקיום חיים מחוץ למערכת השמש שלנו.
הזיהוי המשוער של גליזה 581g אחרי תקופה קצרה של חיפושים, והעובדה שכוכב לכת עם סיכוי כה גדול לקיום חיים נמצא ממש סמוך לכדור הארץ (מבחינה אסטרונומית) הובילה לכך שאסטרונומים משערים כי אחוז כוכבי הלכת שמקיימים תנאי מחיה וקיום ראויים עשוי להיות גדול הרבה יותר מ־10%.
תגלית

כוכב הלכת נטען שזוהה על ידי אסטרונומים במצפה הכוכבים קק שנמצא בהוואי, תהליך הגילוי הובל בראשותו של החוקר הראשי בצוות, סטיבן ווגט, פרופסור לאסטרונומיה ואסטרופיזיקה באוניברסיטת קליפורניה בסנטה קרוז, והשותף לצוות פול באטלר ממכון קרנגי למדע שבוושינגטון. הגילוי נעשה בעזרת מדידות המהירות הסיבובית, כולל 122 תצפיות שנעשו במשך יותר מ־11 שנים במצפה הכוכבים קק שבהוואי ו־119 מדידות שנעשו למעלה מ־4 שנים בצ'ילה.
אחרי ניכוי האותות של 4 כוכבי הלכת הראשונים של גליזה 581 (b,c,d,e), אותות של שני כוכבי לכת נוספים הופיעו: אות של 445 יום מכוכב הלכת החיצוני ביותר במערכת זו גליזה 581f ואות של 36.5 יום של גליזה 581g. ההסתברות שהזיהוי של שני כוכבי לכת אלה הוא שגוי נאמדה רק בכ־2.7 מיליון. הצוות הסביר את תוצאות המחקר במאמר שפורסם בכתב העת האסטרופיזיקלי. אף על פי שלא אושר על ידי האיגוד האסטרונומי הבינלאומי, הצוות של ווגט מעדיף לקרוא לכוכב גליזה 581g "עולמה של זארמינה" על שם אשתו של ווגט, ובחלק מהמקרים פשוט זארמינה.
מאפיינים פיזיים

לגליזה 581g יש זמן הקפה של 36.5 יום סביב הכוכב שלו גליזה 581, הוא נמצא במרחק של 0.14 יחידה אסטרונומית מכוכב האם שלו (22 מיליון קילומטרים). ההערכה היא שהמסה שלו היא פי 3.1 לבין 4.3 ממסת כדור הארץ ורדיוס של פי 1.3 לבין 2.0 מזו של כדור הארץ (במקרה וזה כוכב לכת סלעי המסה שלו היא כפול 1.3 לבין 1.5 מזו של כדור הארץ, ופי 1.7 לבין 2.0 ממסת כדור הארץ אם כוכב לכת זה הוא קרחוני וקפוא). המסה שלו מצביעה על כך שזה הוא כנראה כוכב לכת סלעי עם פני שטח מוצקים. כוח המשיכה בפני השטח של כוכב לכת זה צפוי להיות בטווח של 1.1 ל־1.7 פעמים מכוח המשיכה בכדור הארץ (כוח משיכה חזק יותר), וכנראה מסוגל להחזיק אטמוספירה שעשויה להיות צפופה יותר מאטמוספירת כדור הארץ.
הקפה סינכרונית ומחייה

בגלל הקרבה של גליזה 581g לכוכב האם שלו גליזה 581, הוא ככל הנראה מבצע הקפה סינכרונית סביב כוכב האם שלו. בדיוק כמו שהירח של כדור הארץ תמיד פונה באותו הכיוון אל כדור הארץ ולכן אי אפשר לראות מכדור הארץ את צדו הרחוק. זאת אומרת שבצד אחד של כוכב לכת זה יש תמיד אור מהשמש ובצדו השני תמיד חשוך.
כאשר צד אחד של כוכב הלכת תמיד פונה אל כוכב האם טווח הטמפרטורה תהיה חום לוהט באור ובצד השני הטמפרטורה תהיה קור מקפיא בחושך. אטמוספירה שמכילה תרכובות כמו מים ופחמן דו-חמצני תביא לקיפאון בצד החשוך. לעומת זאת, אטמוספירה עם הצפיפות הצפויה עלולה למתן את הקיצוניות.
הקפה סינכרונית ומחייה > השפעת האטמוספירה

אטמוספירה שהיא דחוסה "תמחזר חום", וכנראה תאפשר לכך שאזור רחב על פני השטח יהיה אזור ראוי למחיה. למשל, לכוכב הלכת ונוס יש נטיית ציר סיבובי של פי 117 איטית יותר מזו של כדור הארץ שמפיקה ימים ולילות ממושכים. למרות החלוקה הלא שווה של אור השמש על פרקי זמן אשר קצרים יותר ממספר חודשים, אזורים לא מוארים בונוס נשארים חמים כמעט כמו צד היום בגלל רוחות גלובליות חוזרות ונשנות. הדמיה הראתה כי אטמוספירה שמכילה כמויות ראויות של תרכובות של פחמן דו-חמצני ומים צריכה רק עשירית מהלחץ האטמוספירי של כדור הארץ כדי להפיץ חום ביעילות לצד החשוך של כוכב הלכת. הטכנולוגיה כיום לא מסוגלת לקבוע את ההרכב האטמוספירי או את הרכב פני השטח של כוכב לכת זה עקב האור האדיר של כוכב האם של גליזה 581g שמסתיר באורו ומקשה לבצע תצפיות מסובכות שכאלו.
אם לכוכב הלכת יש אטמוספירה עם לחץ אטמוספירי דומה מאוד לזה שבאטמוספירת כדור הארץ, הוא כנראה מכיל בערך 20% פחמן דו-חמצני ואז אפקט החממה יהיה חזק מספיק כדי לשמור על מרחב פתוח של מים עם טמפרטורות ניתנות להשוואה לאזור הטרופי של כדור הארץ.
הקפה סינכרונית ומחייה > טמפרטורות

ההערכה היא שטמפרטורת שיווי המשקל הגלובלית הממוצעת (הטמפרטורה בהיעדר השפעות אטמוספיריות) של גליזה 581g נעה בין K‏ 209 עד K‏ 228 (C°‏ 45- עד C°‏ 64-). אך כשמוסיפים את אפקט החממה כמו שבכדור הארץ טמפרטורת פני השטח הממוצעת תנוע בין K‏ 236 עד K‏ 261 (C°‏ 12- עד C°‏ 37-). גליזה 581g נמצא במסלול הקפה שיכול להביא להצטברות של מספיק פחמן דו-חמצני באטמוספירה כדי לאפשר התקיימות מים במצב נוזלי על פני השטח של כוכב לכת זה, הרכבו של כוכב הלכת והתנהגותו הטקטונית עשויים לתמוך באאוטגאסינג (השתחררות של גז שהיה מומס, לכוד או קפוא בחומר מסוים) מתמשך.
לשם השוואה, טמפרטורת שיווי המשקל הגלובלית בכדור הארץ כיום היא K‏ 255 (C°‏ 18-), שעולה אל K‏ 288 (C°‏ 15) על ידי אפקט החממה. אולם, כשחיים החלו להתפתח בהיסטוריה המוקדמת של כדור הארץ, מעריכים כי תפוקת אנרגיית השמש הייתה בערך רק כ־75% מתפוקתה הנוכחית, ובמקביל הורידה את טמפרטורת שיווי המשקל של כדור הארץ אל מתחת לתנאי האלבדו. עם זאת, כדור הארץ שמר על טמפרטורות לא משתנות באותה התקופה, כנראה בעזרת פעילות אפקט חממה אינטנסיבית יותר.
הטמפרטורות הנוכחויות על פני השטח בכוכב הלכת מאדים משתנות מ־C°‏ 87- במשך החורף הקוטבי אל C°‏ 5- בקיץ. טווח הטמפרטורות הרחב מתרחש עקב האטמוספירה הדלילה של מאדים, אשר לא יכולה לאחסן כמות חום גדולה מהשמש. בהיסטוריה המוקדמת של מאדים, סבור כי למאדים הייתה אטמוספירה דחוסה וצפופה יותר, מה שכנראה אפשר היווצרות אוקיינוסים במאדים ומן הסתם בסופו של דבר גרם להיווצרות חיים.
שני כוכבי לכת שהתגלו קודם לכן במערכת זו, גליזה 581c וגליזה 581d (הערה: גליזה 581g נמצא ביניהם) גם נחשבו ככוכבי לכת שעשויים לקיים חיים במהלך תהליך התגלותם. לאחר מכן שניהם הוערכו שהם נמצאים מחוץ לאזור הישיב שעשוי לקיים חיים. לאחר מכן, מחקר חוזר של זמן ההקפה של כוכב לכת d במערכת זו מצא כי זמן ההקפה שלו נע בין 67 ל־83 ימים ובעצם חיזק את ההשערות לתנאי המחיה בו, אך כדי שזה יהיה נכון דרושה בכוכב לכת זה פעילות של אפקט חממה.
הקפה סינכרונית ומחייה > פוטנציאל לקיום חיים

בריאיון עם ליסה-ג'וי זגורסקי מהקרן הלאומית למדע (ארצות הברית), סטיבן ווגט (האסטרונום שגילה את גליזה 581g) נשאל מה דעתו על הסיכויים לקיום חיים על גליזה 581g. ווגט היה אופטימי: "אני לא ביולוג, ואני לא רוצה לשחק אותה ביולוג בשידור בטלוויזיה, באופן אישי, בהתחשב בנוכחות התמידית ובנטייה של חיים לפרוח בכל מקום אשר אפשרי, הייתי אומר ש... הסיכויים לחיים על כוכב הלכת הזה הם 100%. כמעט ואין לי ספק בכך". בראיון אחר אמר ווגט "אורך החיים הארוך של ננסים אדומים משפר את הסיכויים לקיומם של חיים נוכחיים בכוכב לכת זה, זה די קשה לעצור חיים לאחר שניתנים התנאים הנכונים". "התקיימות של חיים בכוכבי לכת אחרים לא אומר שאלו חיים מפותחים כמו בני אדם. אפילו יצורים חד-תאיים פשוטים נחשבים לחיים.
השלכות

מדענים עקבו אחרי מספר קטן יחסית של כוכבים בחיפוש אחר כוכבי לכת חוץ-שמשיים (כוכבי לכת שנמצאים מחוץ למערכת השמש). התגלית של כוכב לכת פוטנציאלי לקיום חיים כמו גליזה 581g בשלב מוקדם יחסית של המחקרים בחיפוש אחר כוכבי לכת (אשר כוכבי הלכת הראשונים שהתגלו היו רק בשנות התשעים) עשוי להגדיל את כמותם של כוכבי לכת פוטנציאלים לקיום חיים, כמות הרבה יותר נרחבת מהכמות שהייתה סבורה בעבר. תגלית זו משקפת את עידן התגליות החדש, כפי שקורא לזה ווגט.
אם שבריר מהכוכבים אשר להם יש פוטנציאל לחיים (נוסחת דרייק) הוא בסדר של עשרות אחוזים כמו שמציע ווגט, התגלית של גליזה 581g אשר נמצאת באזור הישיב מצביעה על כך שיש כנראה מיליארדי כוכבי לכת דמויי כדור הארץ (בעלי פוטנציאל לחיים) וזאת רק בגלקסיית שביל החלב.
ראו גם

אזור ישיב
כוכב לכת חוץ-שמשי
מערכת כוכבי לכת
נוסחת דרייק
כוכב לכת דמוי ארץ
גליזה 581c
מסלולי ההקפה של כוכבי הלכת במערכת גליזה 581 בהשוואה לאלו שבמערכת השמש שלנו
מצפה הכוכבים קק בשעות הדמדומים, המקום בו גליזה 581g התגלה
המשפט הקטן של פרמה

בתורת המספרים, המשפט הקטן של פרמה (על שם המתמטיקאי הצרפתי פייר דה פרמה) קובע כי:
עבור  a זר ל- p, אפשר לחלק שוויון זה ב- a, ולקבל  a^{p-1}\equiv 1\!\!\!{\pmod {p}}
משפט אוילר מכליל את המשפט הקטן של פרמה, שכן  \phi (p)=p-1 לכל  p ראשוני.
למשפט מגוון שימושים בתורת המספרים. הוא עומד בבסיסם של מבחני ראשוניות רבים (למשל אלגוריתם מילר-רבין) ומכאן חשיבותו הגדולה בקריפטוגרפיה.
הוכחות > השוואה של מערכות שאריות

יהי  p ראשוני ויהי  a מספר שלם.
אם  a אינו זר ל- p, אז משום ש- p מספר ראשוני, בהכרח  p מחלק  a. מכאן ש- p מחלק גם את  a^{p}, ואז נקבל  a^{p}\equiv 0\equiv a\!\!\!{\pmod {p}}. בפרט  a^{p}\equiv a\!\!\!{\pmod {p}}.
נניח ש- a זר ל- p. תהי  A=\{1,2,\ldots ,p-1\} קבוצת כל השאריות (מלבד 0) מודולו  p. נכפיל את כל איברי הקבוצה ב- a ונקבל  B={\bigl \{}a,2a,\ldots ,(p-1)a{\bigr \}}.
ראשית,  B אינה כוללת את 0, מפני שכל המספרים הם מכפלות של שני מספרים זרים ל- p, ולכן גם מכפלתם זרה ל- p.

שנית, כל איברי  B שונים מודולו  p – נניח בשלילה כי שנים מהם שקולים זה לזה. נקבל כי
כלומר  p\mid (n_{2}-n_{1}). אבל  1\leq n_{2}-n_{1}<p, בסתירה.
לכן איברי  B שקולים מודולו  p לאיברי  A בסדר כלשהו. כלומר
בהכללה, לכל  p ראשוני ולכל  a שלם מתקיים  a^{p}\equiv a\!\!\!{\pmod {p}}.
הוכחות > אינדוקציה

לכל  0<k<p, במקדם הבינומי  {\binom {p}{k}}={\frac {p!}{k!(p-k)!}} המונה מתחלק ב- p והמכנה לא, ולכן המנה מתחלקת ב- p. מכאן שלכל  a,b מתקיים
בפרט, באינדוקציה על  a מתקיים  (a+1)^{p}\equiv a^{p}+1\equiv a+1\!\!\!{\pmod {p}}.
הוכחות > פעולת החבורה הראשונית

החבורה הציקלית  \mathbb {Z} _{p} פועלת, על ידי סיבוב, על קבוצת הווקטורים באורך  p מעל קבוצת הערכים  \{1,\ldots ,a\}, שגודלה כמובן  a^{p}. וקטור מהווה נקודת שבת ביחס לפעולה רק אם כל הרכיבים שלו שווים, וכאלה וקטורים יש בדיוק  a. גודלו של כל מסלול חייב לחלק את סדר החבורה  p, ולכן  a^{p}-a הווקטורים שאינם נקודות שבת שייכים למסלולים בגודל  p; מכאן ש- p מחלק את  a^{p}-a.
רעיון דומה מאפשר להוכיח את משפט קושי על קיום איבר מסדר ראשוני בחבורה. פעולה מסוג זה, של חבורה על וקטורים, היא נקודת המוצא של תורת פולייה.
הוכחות > הוכחה קומבינטורית

ניתן להוכיח את המשפט באמצעות פתרון השאלה הבאה (זהו ניסוח אלמנטרי של ההוכחה הקודמת):

צובעים את הצלעות של מצולע משוכלל עם  p צלעות, כל צלע באחד מ- a צבעים נתונים. כמה מצולעים ניתן ליצור, השונים זה מזה גם לאחר סיבוב?

אם הצביעה מכילה יותר מצבע אחד, אז כל סיבוב של המצולע מביא אותו לצורה שונה מפני ש- p ראשוני. המקרה היחיד שבו הסיבוב אינו משפיע הוא כאשר כל הצלעות צבועות באותו הצבע. מספר האפשרויות לצבוע את המצולע הוא  a^{p}, מתוכן  a צביעות בצבע אחד, והשאר,  a^{p}-a, בשני צבעים שונים לפחות. כל צביעה כזו מופיעה בדיוק  p פעמים, ולכן מספר המצולעים השונים הוא  {\frac {a^{p}-a}{p}}+a. זהו מספר שלם, ולכן  a^{p}\equiv a\!\!\!{\pmod {p}}. (חישוב זה הוא מקרה פרטי של הלמה של ברנסייד, עבור הפעולה של החבורה הציקלית מסדר  p על אוסף הצביעות).
ראו גם

מספר פסאודו-ראשוני
מספר קרמייקל
ג'ון וודס (פוליטיקאי מאוהיו)

ג'ון וודס (באנגלית: John Woods‏; 18 באוקטובר 1794 – 30 ביולי 1855) היה חבר בית הנבחרים של ארצות הברית מאוהיו.
ביוגרפיה

וודס נולד ב-18 באוקטובר 1794 בג'ונסטאון, פנסילבניה, ועבר עם הוריו לאוהיו, שם למד בבתי הספר הציבוריים. בצעירותו שירת במלחמת 1812. לאחר המלחמה הפעיל בית ספר ליד ספרינגבורו במשך שנתיים. הוא למד משפטים, התקבל ללשכת עורכי הדין בשנת 1819 והחל לעסוק במקצועו בהמילטון, אוהיו. מ-1820 עד 1825, הוא שימש כפרקליט תובע של מחוז באטלר.
וודס נבחר לקונגרסים ה-19 וה-20, וכיהן מ-4 במרץ 1825 עד 3 במרץ 1829. הוא היה נכשל בניסיונו להיבחר מחדש ב-1828 לקונגרס ה-21. בשנת 1829 הוא הפך לעורך ומוציא לאור של Intelligencer בהמילטון. הוא שימש כמבקר המדינה של אוהיו מ-1845 עד 1852 כוויגי. וודס היה גם נשיא מסילות הרכבת של סינסינטי, המילטון ואינדיאנפוליס.
הוא מת בהמילטון, אוהיו ב-30 ביולי 1855, ונקבר בבית הקברות גרינווד.
ויליאם סמואל ג'ונסון

ויליאם סמואל ג'ונסון (באנגלית: William Samuel Johnson‏; 7 באוקטובר 1727 – 14 בנובמבר 1819) היה אב מייסד ומדינאי אמריקאי. הוא היה האיש היחיד שהשתתף בכל ארבעת הקונגרסים האמריקאים המייסדים: קונגרס חוק הבולים ב-1765, הקונגרס הקונטיננטלי בשנים 1785–1787, ועידת החוקה של ארצות הברית ב-1787, שם היה יושב ראש ועדת הסגנון שניסחה את הניסוח האחרון של חוקת ארצות הברית, וכסנאטור מקונטיקט בקונגרס הראשון של ארצות הברית בשנים 1789–1791. הוא גם כיהן כנשיא השלישי של אוניברסיטת קולומביה (שנודעה אז כקולומביה קולג').
ביוגרפיה > ראשית חייו

ויליאם סמואל ג'ונסון נולד בסטרטפורד, קונטיקט, ב-7 באוקטובר 1727, לסמואל ג'ונסון, כומר אנגליקני ידוע, מחנך, ולאחר מכן נשיא קינגס קולג', ואשתו הראשונה של ג'ונסון, צ'ריטי פלויד ניקול. ג'ונסון קיבל את השכלתו היסודית מאביו שניהל תלמידי פנימייה קטנה באקדמיית סטרטפורד. לאחר מכן סיים את לימודיו במכללת ייל ב-1744, וזכה במלגת ג'ורג' ברקלי. הוא המשיך לקבל תואר שני מייל ב-1747 ותואר של כבוד מהרווארד באותה שנה. מאוחר יותר הוא קיבל תואר שני לשם כבוד מקינגס קולג' ב-1761 ותואר דוקטור למשפטים מאוקספורד ב-1766.
ביוגרפיה > קריירה

למרות שאביו דחק בו להיכנס לכמורה, ג'ונסון החליט במקום זאת להמשיך בקריירה משפטית. הוא רכש השכלה עצמית במשפטים, פיתח במהירות קהל לקוחות חשוב ויצר קשרים עסקיים מעבר לגבולות המושבה המקומית שלו ונועץ בו לעיתים קרובות בנושאים משפטיים בין-מושבות. הוא גם החזיק בוועדה במיליציה הקולוניאלית של קונטיקט במשך למעלה מ-20 שנה, כשהוא עלה מצוער לדרגת קולונל. הוא כיהן בבית התחתון (1761 ו-1765) ובבית העליון (1766 ו-1771–1775) של בית המחוקקים של קונטיקט.
ג'ונסון נמשך לראשונה לעניין הפטריוטי בגלל מה שהוא ומקורביו ראו בהתערבות בלתי מוצדקת של הפרלמנט בממשלת המושבות. בתקופה זו הוא היה רדיקלי משהו, וכתב על "שלשלאות וכבלים", "בולים ועבדות" ו"החוקים הקטלניים המאוחרים" שיצמצמו את אמריקה ל"מחוזות רומאים בתקופת הקיסר". הוא החל לכרות בריתות עם בני החירות של קונטיקט ולפעול נגד בחירתו מחדש של המושל הלויאליסט תומאס פיץ'.
הוא נבחר לאחד משלושה צירים מקונטיקט לקונגרס חוק הבולים, שם ב-1765 כיהן בוועדה המגדירה את זכויות הקולוניסטים הבריטיים בטענה בזכותן של המושבות להחליט על מדיניות המס בעצמן.  לפי הביוגרף שלו בירדסלי, ג'ונסון "היה רוח מנחה ושולטת באספה". הוא חיבר את הדו"ח המכונן של הוועדה בקונגרס לזכויות קולוניה, שהתפתח להצהרת חוק הבולים של זכויות ותלונות, שהגרסה הסופית שלו נמצאת בידו. הוא גם היה בוועדה שחיברה את העצומה למלך.
ההצהרה, העתירות והלחץ מצד סוחרים בלונדון אילצו את הפרלמנט לבטל את חוק הבולים ב-1766. אבל באותה שנה, קונטיקט התמודדה עם בעיה חדשה עם תיק משפטי מעורער בן שבעים שנה הכולל אדמות של האינדיאנים המוהגנים. הבריטים רצו להשתמש בתיק כעילה לביטול האמנה המלכותית של קונטיקט משנת 1662. ג'ונסון הסכים להפוך לסוכן קולוניאלי מיוחד כדי להילחם בתיק. ג'ונסון עזב את משפחתו, את הקריירה הפוליטית שלו ואת הפרקטיקה המשפטית שלו כדי לטעון בלונדון למען האמנה של קונטיקט, שם הוא חי מ-1767 עד 1771.
ביוגרפיה > קריירה > המהפכה האמריקאית

בעודו סוכן קולוניאלי ביקר בחריפות את המדיניות הבריטית כלפי המושבות. ניסיונו בבריטניה שכנע אותו שמדיניותה של בריטניה עוצבה יותר על ידי בורות בתנאים האמריקניים, לא באמצעות תכנון מרושעת של ממשלה מרושעת, כפי שטענו פטריוטים רבים. ככל שהפטריוטים נעשו קיצוניים יותר בדרישותיהם, ג'ונסון התקשה להתחייב בלב שלם למטרה. למרות שהאמין שהמדיניות הבריטית אינה חכמה, הוא התקשה לנתק את קשריו שלו עם מדינת האם. כחוקר בעל שם בינלאומי, היו לו חברים רבים בבריטניה ובקרב הלויאליסטים הבריטים והאמריקאים. הסופר האנגלי סמואל ג'ונסון אמר עליו: "מכל אלה שתאונות החיים השונות הובאו לידיעתי, יש כמעט מי שאת ההיכרות שלו רציתי יותר לטפח משלך". הוא גם היה קשור לבריטניה בקשרים דתיים ומקצועיים. הוא נהנה מקשרים הדוקים עם הכנסייה האנגליקנית באנגליה ועם קהילת המלומדים באוקספורד, שהעניקה לו תואר כבוד ב-1766.
מחשש מהשלכות העצמאות הן על המושבות והן על מדינת האם, ג'ונסון ביקש להימנע מקיצוניות ולהגיע לפשרה על ההבדלים הפוליטיים הבולטים בין הגיבורים. עם זאת, תיק המשפט שלו נגד ממשלת בריטניה, שאמור היה להימשך כמה חודשים, נמשך במשך חמש שנים, שבמהלכן הוא נעדר ממשפחתו, איבד את לקוחות משרד עורכי הדין שלו, וקיבל מעט תודות, מעט הוקרה וסבל. ביקורת על הקשר שלו עם הבריטים. הוא חזר הביתה בסוף 1771, בדיוק בזמן לבלות שלושה חודשים עם אביו לפני מותו. הוא מונה לחבר בית המשפט העליון של המושבה (1772–1774).
הוא נבחר כציר בשנת 1774 לקונגרס הקונטיננטלי אך דחה את הכבוד לטובת בן חסותו רוג'ר שרמן. אספת קונטיקט, לאחר קרבות לקסינגטון וקנקורד, בשל התנגדויותיו האישיות החריפות, שלחה אותו לביקור מסוכן גם דרך המיליציה הפטריוטית של מסצ'וסטס וגם דרך קווי הצבא הבריטי בבוסטון למפקד הבריטי גנרל תומאס גייג' כדי לנהל משא ומתן על סיום הלחימה על ידי לערוך שלום נפרד עם הבריטים. הוא הצליח, אבל כשחזר שוב מעבר לקווים לקונטיקט, הוא גילה שחברי האספה שינו את דעתם, הצביעו בעד מלחמה, ואז התפזרו, ולא השאירו הוראות לג'ונסון. גם לאחר הכרזת העצמאות, הוא האמין שהמהפכה האמריקאית אינה הכרחית וכי עצמאות תהיה רעה לכל הנוגעים בדבר. הוא פרש מהאסיפה, ומעיסוקו בעריכת הדין. ביולי 1779, לאחר שהפשיטה של טריון על קו החוף של קונטיקט שרפה את העיירות פיירפילד ונורווק, הפצירו בו האזרחים המבוהלים של סטרטפורד להתערב עם הגנרל טיירון ולהציל את עיירתם. הוא סירב לבצע עוד משימה מסוכנת לה הוא התנגד, אך זומנה פגישה בעיר והתקבלו החלטות המתעקשות עליו לבקר את טיירון. ועדה מונתה ללוות אותו, ועיתון מנוי שמרמז שג'ונסון תמך במאמץ השלום הודפס ללא אישורו של ג'ונסון. העיתון נתפס על ידי אויביו הפוליטיים, מה שהוביל למעצרו בגין תקשורת עם האויב, אך האישומים בוטלו במהרה.
ביוגרפיה > קריירה > אומה חדשה

לאחר שהושגה העצמאות, ג'ונסון הרגיש חופשי להשתתף בממשלת האומה החדשה. הוא חידש את עיסוקו במקצועו, וזמן מה לאחר הכרזת השלום הוחזר לתפקידו הישן כחבר הבית העליון של העצרת הכללית, שם שימש גם כיועץ משפטי של קונטיקט במסגרת מחלוקת עם פנסילבניה על ארצות המערב (1779-80). הוא מונה כציר בקונגרס הקונטיננטלי של הקונפדרציה (1785–1787). השפעתו שם הוכרה על ידי בני דורו. ג'רמיה וואדסוורת' כתב עליו לחבר, "לדוקטור ג'ונסון יש, אני מאמין, הרבה יותר השפעה מאשר לך או ממני. הנציגים הדרומיים אוהבים אותו מאוד". בשנת 1785, רפובליקת ורמונט העניקה לג'ונסון עיירה בקינגס קולג' לשעבר, בהוקרה על ייצוג האינטרסים של ורמונט לפני הקונגרס הקונטיננטלי. העיירה ג'ונסון, ורמונט; ג'ונסון סטייט קולג' לשעבר; ורחוב ג'ונסון במדיסון, ויסקונסין, נושאים את שמו.
ביוגרפיה > קריירה > אמנה חוקתית

בשנת 1787, ג'ונסון מילא תפקיד מרכזי כאחד הנציגים של אמנת פילדלפיה. לנאומיו הרהוטים בנושא הייצוג היה משקל רב במהלך הדיון. הוא פנה לממשלה פדרלית חזקה שתגן על זכויותיהן של קונטיקט ושאר המדינות הקטנות מפני חדירה של שכניהם החזקים יותר. הוא תמך בתוכנית ניו ג'רזי, שקראה לייצוג שווה של המדינות בבית המחוקקים הלאומי.
באופן כללי, הוא העדיף את הרחבת הסמכות הפדרלית. הוא טען כי הסמכות השיפוטית "צריכה להתרחב גם לצדק וגם למשפט" (המלים "בחוק וביושר" אומצו לבקשתו). הוא הכחיש שיכולה להיות בגידה נגד מדינה נפרדת מאחר שהריבונות היא "באיחוד". הוא התנגד לאיסור על כל חקיקה שלמפרע, שהפך מעשה לעבירה פלילית רטרואקטיבית, משום שסבר שאיסור כזה מרמז על "חשד פסול של בית המחוקקים הלאומי".
ג'ונסון היה בעל השפעה אפילו בשלבים האחרונים של גיבוש החוקה. הוא נתן את תמיכתו המלאה לפשרה של קונטיקט, אשר בישרה את הפשרה הגדולה הסופית, עם בית מחוקקים לאומי עם סנאט שסיפק ייצוג שווה לכל המדינות ובית נבחרים המבוסס על אוכלוסייה. הוא גם כיהן ועמד בראש ועדת הסגנון בת חמישה חברים, שחיברה את הטופס הסופי של המסמך.
ג'ונסון מת בביתו בסטרפורד, קונטיקט ב-14 בנובמבר 1819, והוא בן 92 שנים.
בספרה משנת 1966, Miracle at Philadelphia, קתרין דרינקר בואן מכנה את ג'ונסון "האיש המושלם לעמוד בראש ארבעת המאסטרים הללו של טיעונים ואסטרטגיה פוליטית [כלומר חברי הוועדה אלכסנדר המילטון, גוברנר מוריס, ג'יימס מדיסון ורופוס קינג]... נוכחותו בוועדה בטח הייתה מרגיעה התנהגותו השקטה של הדוקטור.
הערות שוליים

↑  "William Samuel Johnson". Miltarty History.
| --- | --- |
בקרת זהויות :  GND: 121008576  ISNI: 0000 0000 6320 0780  LCCN: n93014228  NTA: 068773404  SNAC: w65824dx  SUDOC: 131012487  Trove: 1126042  US Congress: J000182  VIAF: 72238815   WorldCat (עם VIAF): 72238815 
סמל ויליאם סמואל ג'ונסון
דיוקן מאת גילברט סטיוארט
כריסטופר אפסון

כריסטופר קולומבוס אפסון (באנגלית: Christopher Columbus Upson‏; 17 באוקטובר 1829 - 8 בפברואר 1902) היה חבר בית הנבחרים של ארצות הברית מטקסס.
ביוגרפיה

אפסון, שנולד ב-17 באוקטובר 1829 ליד סירקיוז, ניו יורק, למד בבתי הספר הציבוריים וב-Williams College, ויליאמסטאון, מסצ'וסטס. הוא למד משפטים, התקבל ללשכת עורכי הדין ב-1851 והחל לעסור בכך בסירקיוז, ניו יורק, ב-1851. הוא עבר לסן אנטוניו, טקסס, בשנת 1854 ועסק בעריכת דין. במהלך מלחמת האזרחים שירת בצבא הקונפדרציה כעוזר מתנדב, בדרגת קולונל, במטה הגנרל וו. ה. ק. וייטינג. הוא מונה על ידי השופט השותף מטעם הקונפדרציה של אריזונה ב-1862.
אפסון נבחר כדמוקרט לקונגרס ה-46 כדי למלא את המקום הפנוי שנגרם על ידי מותו של גוסטב שלייכר. הוא נבחר מחדש לקונגרס ה-47 וכיהן מ-15 באפריל 1879 עד 3 במרץ 1883. הוא נכשל בניסיונו להיבחר מחדש ב-1882. הוא חידש את עריכת הדין בסן אנטוניו, טקסס, ומת שם ב-8 בפברואר 1902. אפסון נקבר בבית הקברות מס' 1 של העיר סן אנטוניו.
המפסטד

| --- | --- |

 מידע
 עיר:  קמדן 
 אוכלוסייה:  48,858 (2011)
 קואורדינטות:  51°33′15″N 0°10′28″W﻿ / ﻿51.5541°N 0.1744°W﻿ / 51.5541; -0.1744
  (למפת לונדון מוגדלת) קנט סארי ברקשייר בקינגהאם הרטפורדשייר אסקסהמפסטד(למפת לונדון רגילה) קנט סארי בר. בקי. הרטפורדשייר אסקסהמפסטד(למפת קמדן רגילה) המוזיאון הבריטי בארנט הארינגיי איזלינגטון הסיטי של וסטמינסטר המפסטד(למפת קמדן מוגדלת) המוזיאון הבריטי בארנט הארינגיי איזלינגטון הסיטי של וסטמינסטר המפסטד
 
רחוב בהמפסטד
המפסטד (באנגלית: Hampstead) הוא אזור בלונדון שבאנגליה, במרחק כ-8 קילומטרים ממרכז לונדון. מערבית לצ'רינג קרוס המפסטד ממוקם בקצהו הצפון־מערבי של רובע קמדן. המפסטד שימש במשך מאות שנים מקור השראה ליוצרים רבים בתחום האמנות, המוזיקה והקולנוע ובו נעשתה פעילות אינטלקטואלית, אמנותית ופוליטית ענפה בחלוק השנים. זהו משכנם של כמה משועיה של אנגליה ובו גרו לאורך ההיסטוריה דמויות מופת בתחומים רבים ומגוונים וביניהם ג'ורג' אורוול, זיגמונד פרויד, סטיבן פריי, ג'ים הנסון והגיטריסט סלאש. כמו כן שכנו בהמפסטד מרבית ראשי הממשלה באנגליה ומכילה יותר מיליונרים בגבולותיה מאשר בכל אזור אחר במדינה.
היסטוריה

ממצאים ארכאולוגיים באזור מעידים על כך כי היה יישוב באזור המפסטד עוד מהתקופה הרומית. עם זאת, האזור צמח והפך למרכז מגורים משמעותי בלונדון בשלהי המאה ה-17 בעיקר הודות לתופעת התיירות הרפואית באזור. מעיינות הצ'יליבט החמים באזור המכילים מים עשירים בברזל נחשבו לבעלי תכונות מרפא פלאיות ומשכו תושבים רבים מהסביבה. בשנת 1700 הוקמו משאבות ייעודיות ובית מרחץ ראשון באזור. כיום ספא זה כבר אינו בשימוש.
הקמת קו רכבת צפון לונדון בשנות ה-60 של המאה ה-19העצימה את התרחבות האוכלוסייה באזור וגל עלייה נוסף התרחש עם הקמת רכבת צ'רינג קרוס, יוסטון והמפסטד בשנת 1906. זוהי התקופה בה נבנו רבים מהמבנים האיקונים לאזור זה בסגנון הגיאוגרגיאני והוויקטוריאני. כמו כן, הוקם בתקופה זו המפסטד הית', פארק ציבורי גדול שהוא אחד מהעתיקים והגדולים ביותר בלונדון. פארק זה היווה מוקד התכנסות חשוב שמשך אליו יוצרים והוגים רבים לרבות ג'ון קיטס, ד.ה. לורנס וכמובן, זיגמוד פרויד שהתגורר באזור.
כיום, ישנה קהילה יהודית גדולה בהמפסטד.
הערות שוליים

↑    David Wade, ‏Whatever happened to Hampstead Man?, The Telegraph, 8 May 2004
↑  Hampstead – Did you know?, The Heath & Hampstead Society
↑  המפסטד – כפר ירוק בצפון לונדון, באתר "לונדוניסט", ‏3 באוגוסט 2024
| רובע קמדן של לונדון |
| --- | --- | --- |
| שכונות | בלסייז פארק • בלומסברי • ברונדסברי • קמדן טאון • צ'וק פארם • קובנט גרדן • דרטמות' פארק • פיצרוביה • פורטצ'ן גרין • פרוגנל • גוספל אואוק • הוברן • המפסטד • הייגייט • קנטיש טאון • קילברן • קינגס קרוס • גבעת פרימרוז • סאפרון היל • סומרז טאון • סנט פנקראס • דרום המפסטד • סוויס קוטג' • טאפנל פארק |  |
| אתרים בעלי חשיבות | הספרייה הבריטית • המוזיאון הבריטי • מרכז האמנויות קמדן • מוזיאון פונדלינג • בית פנטון • מוזיאון פרויד • בית קנווד • מוזיאון סר ג'ון סואן • בית הקברות הייגייט |  |
| שווקים | שוק קמדן |  |
| אזורי בחירה | הולבורן וסנט פנקראס • המפסטד והייגייט • המפסטד וקילברן |  |
| --- | --- |
בקרת זהויות :  NLI: 987007564781505171  BNE: XX6055813  BnF: cb15326671d (data)  GND: 4111375-5  LCCN: n83219700  MusicBrainz: b0b860b3-35d3-414b-b734-7e5b1c41ea70  NKC: ge137179  VIAF: 141937103   WorldCat (עם VIAF): 141937103 
ערך זה הוא קצרמרבנושא לונדון. אתם מוזמנים לתרום לוויקיפדיה ו.
פרנק שו

פרנק תומאס שו (באנגלית: Frank Thomas Shaw‏; 7 באוקטובר 1841 – 24 בפברואר 1923) היה פוליטיקאי אמריקאי.